అంతర్జాతీయ వన్డే
అంతర్జాతీయ వన్డే క్రికెట్ 20వ శతాబ్దం చివరి భాగంలో అభివృద్ధి చెందింది. మొదటి వన్డే మ్యాచ్ 1971 జనవరి 5న మెల్బోర్న్ క్రికెట్ గ్రౌండ్‌లో ఆస్ట్రేలియా మరియు ఇంగ్లాండ్ జట్ల మధ్య జరిగింది. మూడో టెస్ట్ మ్యాచ్ మొదటి మూడు రోజులు వర్షం కారణంగా తుడిచిపెట్టుకపోవడంతో, అధికారులు మ్యాచ్‌ను రద్దు చేశారు, దీనికి బదులుగా ఓవర్‌కు ఆరు బంతుల చొప్పున 40 ఓవర్‌ల మ్యాచ్‌ను ఒక రోజు నిర్వహించాలని నిర్ణయించారు. ఈ మ్యాచ్‌లో ఆస్ట్రేలియా 5 వికెట్‌ల తేడాతో విజయం సాధించింది.
ఆడమ్ గిల్‌క్రిస్ట్
ఆడమ్ క్రైగ్ గిల్‌క్రిస్ట్ (జననం నవంబరు 14, 1971), ఆస్ట్రేలియాకు చెందిన ఒక మాజీ అంతర్జాతీయ క్రికెటర్, అతనికి "గిల్లీ" లేదా "చర్చ్" అనే ముద్దుపేరు ఉన్నాయి. ఇతను దూకుడుతనం కలిగిన ఒక ఎడమచేతివాటం బ్యాట్స్‌మన్ మరియు రికార్డులకెక్కిన వికెట్-కీపర్, అంతేకాకుండా దూకుడుతో కూడిన బ్యాటింగ్‌తో ఆస్ట్రేలియా జాతీయ జట్టులో పాత్రకు కొత్త నిర్వచనం చెప్పాడు. క్రీడా చరిత్రలో అత్యుత్తమ వికెట్-కీపర్-బ్యాట్స్‌మెన్‌లో ఒకడిగా పరిగణించబడుతున్నాడు. అంతర్జాతీయ వన్డే క్రికెట్‌లో ఎక్కువ మంది బ్యాట్స్‌మెన్‌ను పెవీలియన్‌కు పంపిన వికెట్ కీపర్‌గా ప్రపంచ రికార్డు అతని పేరు మీద ఉంది మరియు టెస్ట్ క్రికెట్‌లో ఎక్కువ మందిని అవుట్ చేసిన ఆస్ట్రేలియా వికెట్ కీపర్‌లలో అతను అగ్రస్థానంలో ఉన్నాడు.
వన్డే మరియు టెస్ట్ క్రికెట్ రెండింటి చరిత్రలో అత్యధిక స్ట్రైక్ రేట్ కలిగిన ఆటగాళ్లలో గిల్‌క్రిస్ట్ కూడా ఒకడు, ప్రస్తుతం టెస్ట్ క్రికెట్‌లో రెండో వేగవంతమైన సెంచరీ ఇతని పేరుపై ఉంది. టెస్ట్ క్రికెట్‌లో 100 సిక్స్‌లు కొట్టిన ఏకైక ఆటగాడు కూడా ఇతనే. టెస్ట్‌ల్లో 17, వన్డేల్లో 16 సెంచరీలు చేశాడు, ఈ స్థాయి గణాంకాలను క్రికెట్ చరిత్రలో ఇప్పటివరకు మరే ఇతర వికెట్-కీపర్ సాధించలేదు. వరుస ప్రపంచకప్ ఫైనల్ మ్యాచ్‌ల్లో (1999, 2003 మరియు 2007లో) కనీసం 50 పరుగులు చేసిన బ్యాట్స్‌మన్‌గా గిల్లీ అరుదైన రికార్డు సృష్టించాడు, మరియు మూడు ప్రపంచకప్ టైటిళ్లు గెలుచుకున్న జట్టులో సభ్యుడిగా ఉన్న ముగ్గురు ఆటగాళ్లలో ఇతను కూడా ఒకడు.